paragraph_text: Kako tzv. RSK nije bila međunarodno priznata država, tako ni valuta nije imala međunarodni ISO kôd. Novčanice dinara tiskane su u Beogradu (Srbija), iako je na novčanicama bio naznačen Knin, s godinama izdavanja 1993. i 1994. Kovanice nisu izdavane. Prednja i zadnja strana cijele serije novčanica bila je ista, a prva serija novčanica bila je u likovnom rješenju jednaka novčanicama Dinara Republike Srpske. Ove novčanice tiskane su na slabo zaštićenom papiru, a kako je inflacija dosezala velike stope tako su postojale novčanice od 50 milijardi dinara.